Nymphicus hollandicus

Nymphicus hollandicus est psittacus cristatus mediocri mensura in Australia endemicus et ample in captivitate retentus; sola species est generis Nymphicus.

Notus etiam est nomine Callipsittacus, a verbis Graecis  kalós atque  'venustus psittacus'.

 Proprietates 
Nymphicus est psittacus fere 30–33 centimetra longus atque circa 90–95 grammata ponderis. 

Corpus plerumque cinereum est, sed capitis colores nonnullarumque pinnarum praesertim pro sexu differunt: Maribus sunt albae pinnae subalares, flava pars capitis antica, helva crista atque aurantiae genae; feminis autem languidiores colores sunt, sed etiam flavae maculae lineaeque in cauda.

Pulli in toto feminis similes sunt; tamen, si mares, 6–9 menses nati mutant, pinnas discerni possunt.

Tamen colores N. hollandicorum, qui in captivitate retinentur, plurimi variique sunt: nam videmus albinos, subalbos, gilvos, maculosos, et alios.

Aetas eorum 12–20 annos circiter attingit; longaevissimus obiit 35 annos natus."Maximum longevity: 35 years (captivity)" apud genomics.senescence.info.

 Habitatio 
Nymphici solent in exiguos greges congregare et arida ac infrugifera loca Australiae mediae septentrionalisque habitant, dummodo ne aquae deficiant.

Greges in Portum Divitem invecti sunt.IUCN Red List – Nymphicus hollandicus – Geographic Range. Praeterea ubique in captivitate retinetur.

 Habitus 

 Diaeta 
Ex frumentis et leguminibus plerumque Nymphici vivunt, nec non fructibus, holeribus herbisque pro copia. Domestici illi pinguescere solent propter diaetam nimis opulentamEx omnibus semina Helianthi annui maxime alere videntur; ob immoderationem occurrere possunt hepatis damna. nisi exercere volatu possunt.

 Procreatio 
Obsequio facto, mas et femina non iam dividentur; amplexus breves et plurimi sunt. Nidum faciunt in cavis arborum, tempore anni humido praeterito; illic feminae ponunt 5–7 albida ova, quae incubantur 18–20 dies alternis vicibus ab ambobus parentibus. Iuvenes relinquunt nidum 7–8 hebdomadas nati; sexualiter maturescunt post annum unum.

 Cantus et crista 
N. hollandici alacriter canunt et pipiant, in primis mares quando feminas sectantur. Aliquotiens Nymphici domestici mandant memoriae modulationes canorae nec non verba, quamvis hoc rarum sit.

Ad hoc crista utuntur ad sensus exprimendos: eam erigunt si terrentur moventurve; oblique eam ponunt quandocumque remittuntur; eam flectunt contra caput quando irascuntur vel parant se ad defendendum. 

 Fontes 
 De Callipsittaco apud aaeweb.net (Associazione Animali Esotici). 
 genomics.senescence.info – Nymphicus hollandicus. 
 De N. hollandico apud eol.org. 
 www.cockatiel.com – Situs interretialis de alendis N. hollandicis. 

 Nexus externi 

 Tabula colorum N. hollandicorum. 
 http://www.nymphensittichseite.de/ 

 Notae 

Categoria:Aves Australiae
Categoria:Aves dilectae
Categoria:Cacatuidae
Categoria:Species animalium
Categoria:Taxa Kerr
Categoria:Taxa 1792